På tomten hvor bygningen ble oppført sto en interimskirke som ble revet. Idrettens hus ble innviet den 11. desember 1965, og ble da regnet som en av landets fineste og dyreste idrettshaller, med en sluttpris på nær 14 millioner kroner. I februar 2010 ble bygningen fylt med vann etter at et sprinkleranlegg røk. Vannskadene ble regnet som blant de fem mest alvorlige i Norge, og førte til at bygningen ble stengt i litt over ett år mens renoveringen ble utført.